**EGYÜTTMŰKÖDÉSI MEGÁLLAPODÁS**

**A Szent Márton Gyalogos Túraútvonal fenntartásáról**

mely létrejött egyrészről

Szombathely Megyei Jogú Város Önkormányzata (9700 Szombathely, Kossuth L. u. 1-3.), a továbbiakban: Önkormányzat, képviseli: Dr. Nemény András polgármester,

másrészről

Szent Márton Európai Kulturális Útvonal Magyarországi Tanácsa (9700 Szombathely, Ősz u. 4.), a továbbiakban: Egyesület, képviseli: Orbán Róbert elnök

a továbbiakban együtt: Felek

között az alulírott napon és helyen az alábbi feltételekkel:

A Szent Márton Út Szombathely és Kercaszomor, illetve Szombathely és Rajka közötti szakaszai 2005-ben és 2008-ban Szombathely Megyei Jogú Város Önkormányzata által elnyert pályázati támogatások segítségével kerültek kijelölésre. Az öt éves fenntartási idő után az út karbantartását és gondozását más szervezetek és önkéntesek bevonásával a Szent Márton Európai Kulturális Útvonal Magyarországi Tanácsa végezte.

A későbbiekben ezek az útvonalszakaszok is a Szent Márton Európai Kulturális Útvonal gyalogos úthálózatának részévé váltak.

Szombathely Megyei Jogú Város Közgyűlése a 210/2021. (XI.25.) Kgy. számú határozatával egyetértett azzal, hogy a Szent Márton Európai Kulturális Útvonal Magyarországi Tanácsával a Szent Márton Gyalogos Túraútvonal (a továbbiakban: Túraútvonal) térítésmentes üzemeltetésének hosszútávú fenntartása érdekében – határozatlan időre – együttműködési megállapodás kerüljön megkötésre.

1. Felek megállapodnak abban, hogy a Túraútvonal fent megnevezett szakaszaival kapcsolatos feladatokat az Egyesület végzi.
2. A megállapodás időtartama jelen megállapodás aláírásától határozatlan időre szól.
3. Az Egyesület vállalja, hogy a megállapodás keretében:

* évente tájékoztatót küld az Önkormányzat kulturális ügyekkel foglalkozó bizottságának a a Szent Márton Európai Kulturális Útvonal fontosabb eseményeiről,
* elvégzi a Túraútvonal népszerűsítését, az útvonallal kapcsolatos információk szolgáltatását,
* szervezi és koordinálja a Túraútvonal karbantartását,
* évente tájékoztatja az Önkormányzatot a Túraútvonal mentén kihelyezésre került önkormányzati tulajdonú eszközök meglétéről, állapotáról.

1. Az Önkormányzat hozzájárul, hogy az Egyesület az útvonal hosszú távú fenntartása érdekében a fentebb megnevezett útszakaszokra vonatkozóan is megállapodásokat kössön más egyesületekkel és szervezetekkel.
2. Felek megállapodnak abban, hogy jelen megállapodást kizárólag írásban, három hónapos határidővel felmondhatják.
3. A jelen megállapodásban nem szabályozott kérdésekben a Polgári Törvénykönyv előírásai az irányadók.
4. Jelen megállapodás 4 példányban készült, 2 példány az Önkormányzat, 2 példány az Egyesület részére.

Jelen megállapodást a felek, mint akaratukkal mindenben megegyezőt elolvasás után helybenhagyólag aláírják.

**Szombathely, 2022. január „ ”**

**/: Dr. Nemény András :/ /: Orbán Róbert :/**

**Szombathely Megyei Jogú Város Szent Márton Európai Kulturális**

**Önkormányzata Útvonal Magyarországi Tanácsa**